Кутела
Кутела е село в Южна България. То се намира в община Смолян, област Смолян.

География 
Село Кутела се намира в Централните Родопи. На 20 км от град Смолян, на 25 км от Пампорово и на 6 км от курортното ядро „Хайдушки поляни“. Самото село е разположено върху един хълм. Покрай него минава река Малка Арда

История 
Близо до село Кутела е минавала границата, разделяща Източна Румелия от Османската империя.

Културни и природни забележителности 
 Мъжка и женска певчески групи, печелили златни медали на национални надпявания
 В близост се намира Държавното ловно стопанство Кормисош.
 Паметник за Илинденско-Преображенското въстание се намира на 7 км от Кутела в курорта Хайдушки поляни

Редовни събития 
 Ежегодно се организира празник на селото – летен събор.
 Ежегоден празник на шофьорите – прави се курбан.

Личности 
В Кутела е роден известният изпълнител на традиционния родопски фолклор Веселин Джигов (1940 – 2002).

Други 
Близо до Кутела се намира местността „Соватя“.

Кухня 
Като традиционни могат да се посочат следните ястия:
 Клин (пататник) – ястие от картофи
 Пареник – ястие от картофи, два вида брашно, сирене и месо
 Качамак – ястие от брашно и картофи
 Мисирива трахана – приготвя се от шарен фасул, царевица и месо
 Чеверме (печено)

Източници

Външни препратки 
 Официален сайт на селото 

Села в област Смолян
Населени места в община Смолян